ຊາອຸດີ ຂັບໄລ່ ການໂຈມຕີ ຂ້າມຊາຍແດນ ຂອງພວກກະບົດ Houthi 
ກະ​ຊວງປ້ອງ​ກັນ​ປະ​ເທດຊາ​ອຸ​ດີ ກ່າວ​ວ່າ ຕົນ​ໄດ້​ສັງຫານ ພວກະບົດ Houthi ຫຼາຍ​ສິບ​ຄົນ ທີ່ໄດ້ທຳ​ການ​ໂຈ​ມຕີ​ ຂ້າມ​ຊາຍ​ແດນ​ ເຂົ້າໄປໃນຊາອຸດີ.
ຊາອຸດີ ອາຣາເບຍ ກ່າວວ່າ ຕົນໄດ້ສັງຫານ “ຫລາຍສິບຄົນ” ທີ່ເປັນພວກກະບົດ Shi’ite ເຢເມນ ຊຶ່ງໄດ້ທຳການໂຈມຕີ ຂ້າມຊາຍແດນຂະໜາດໃຫຍ່ ເຂົ້າໄປໃນລາດຊະອານາຈັກ ໃນຖະແຫລງການນັ້ນ ກະຊວງປ້ອງກັນປະເທດຊາອຸດີ ກ່າວ ວ່າ ທະຫານຂອງ ຕົນສາມຄົນໄດ້ເສຍຊີວິດໃນຕອນເດິກຄືນ ວັນພະຫັດ ຈາກການສູ້ລົບຢູ່ທີ່ແຂວງ Najran ໃນພາກໃຕ້ ຂອງປະເທດ ກະຊວງປ້ອງກັນປະເທດກ່າວຕື່ມວ່າ ພວກກະບົດພາກັນໂຈມ ຕີປ້ອມຍາມຊາຍແດນ ແລະດ່ານຄວບຄຸມຫຼາຍແຫ່ງ ແຕ່ໄດ້ ຖືກຂັບໄລ່ໃຫ້ແຕກຖອຍໄປ ໂດຍການໂຈມຕີຕອບໂຕ້ຂອງກຳລັງພາກພື້ນດິນ ແລະ ການໂຈມຕີທາງອາກາດ ປະ ສົມປະສານກັນ ເປັນທີ່ເຊື່ອກັນວ່າ ນີ້ເປັນການໂຈມຕີຂ້າມຊາຍແດນຄັ້ງໃຫຍ່ສຸດ ໂດຍພວກກະບົດ ນັບຕັ້ງ ແຕ່ກຳລັງປະສົມພາຍໃຕ້ການນຳພາຂອງ ຊາອຸດີ ອາຣາເບຍ ໄດ້ເລີ້ມທຳການໂຈມຕີທາງ ອາກາດ ຕໍ່ພວກກະບົດເຢເມນເມື່ອຫ້າອາທິດກ່ອນ ໃນອາທິດແລ້ວນີ້ Riyadh ໄດ້ປະກາດວ່າ ຈະຫລຸດຜ່ອນການໂຈມຕີທາງອາ ກາດລົງ ໂດຍກ່າວວ່າ ຕົນໄດ້ບັນລຸຜົນສຳເລັດຕາມເປົ້າໝາຍ ເພື່ອເຮັດໃຫ້ພວກກະບົດອ່ອນແອ ລົງ ທີ່ເຊື່ອວ່າ ໄດ້ຮັບການໜຸນຫລັງຈາກອີຣ່ານນັ້ນ ພວກກະບົດ Houthis ທີ່ຈົງຮັກພັກດີຕໍ່ອະດີດປະທານາທິບໍດີ ທີ່ປົກຄອງປະ ເທດມາເປັນ ເວລາດົນນານທ່ານ Ali Abdullah Saleh ທີ່ໄດ້ຖືກຂັບໄລ່ອອກອຳນາດໃນປີ 2012 ໃນ ອັນທີ່ຮ້ອງກັນວ່າ ການລຸກຮືຂຶ້ນໃນລະດູບານໃໝ່ຂອງ ຊາວອາຣັບ ທີ່ໄດ້ແຜ່ລາມໄປທົ່ວ ຂົງເຂດ ພວກກະບົດໄດ້ເຂົ້າຄວບຄຸມນະຄອນຫລວງ Sanaa’a ຂອງເຢເມນ ແລະໄດ້ຂັບໄລ່ຜູ້ ນຳປະເທດ ທີ່ໜຸນຫລັງໂດຍປະເທດຕາເວັນຕົກ ທ່ານ Abdu Rabu Mansour Hadi ຊຶ່ງໄດ້ຫລົບໜີໄປຢູ່ ຊາອຸດີ ອາຣາເບຍ